ร้าน'ก๋วยเตี๋ยวไก่ขัน'ตั้งอยู่แถวๆสถานีรถไฟ อยู่ในซอยเจริญเมือง 5 (ซอยทางลัดเข้าสหอะหลั่ย/ซอยโรงแรม Rain Forest) จากปากซอยตรงเข้ามาเรื่อยๆประมาณ 1 กิโลก็จะเจอร้านอยู่ทางขวามือ ร้านกว้างที่จอดรถเพียบค่ะ ร้านเปิดตั้งแต่ 8 โมงเช้าถึง 6 โมงเย็น ปิดทุกวันที่ 1 และ 16 ของเดือน ร้านนี้เป็นร้านเก่าแก่เปิดมานานกว่า 14 ปี(พ.ศ.2545) มีชื่อเสียงเรื่องความอร่อยของทุกส่วนสัดของไก่ตุ๋น ไม่ว่าจะเป็นอกไก่ฉีก น่อง สะโพก ปีก ข้อ ตีน ไข่ เลือด และเครื่องใน ส่วนของไก่ตุ๋น ตุ๋นมาได้นุ่ม เปื่อยแต่ไม่เละ รสซุปเป็นเครื่องยาจีนและสมุนไพร กลิ่นหอม รสชาดกลมกล่อมแทบไม่ต้องปรุงเพิ่มเลย ส่วนใครที่ไม่อยากกินไก่ ที่นี่เค้าก็มีเป็นหมูตุ๋นด้วยนะ หรือจะเป็นคากิตุ๋นก็แปลกไปอีกแบบ ราคาก๋วยเตี๋ยวก็แสนจะมิตรภาพ ธรรมดา 35฿ พิเศษ 40฿ แต่ปริมาณล้นชามกันเลยทีเดียว ขนมหวานที่นี่เค้าให้ตักเองในราคาแค่ชามละ 5฿ เท่านั้น เรียกได้ว่ามาร้านนี้มีตังแค่ 50฿ ก็อิ่มอร่อยทั้งคาวและหวานแถมมีตังทอนติดกระเป๋ากลับไปด้วยค่ะ